Diari Oficial de la Generalitat Valenciana


Sumari del DOGV 3603, del 13-10-1999 (1999/8677)

RESOLUCIÓ de 7 d'octubre de 1999, del director general d'Administració Territorial, per la qual es dóna publicitat a la convocatòria i a les bases per a la provisió pel sistema de lliure designació del lloc de secretari adjunt de l'Ajuntament de València.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3603

Data del DOGV
:   13-10-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/8677


Data del document
:   07-10-1999

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * València
    * concurs administratiu
    * administració local
    * professió administrativa

RESOLUCIÓ de 7 d'octubre de 1999, del director general d'Administració Territorial, per la qual es dóna publicitat a la convocatòria i a les bases per a la provisió pel sistema de lliure designació del lloc de secretari adjunt de l'Ajuntament de València. [1999/8677]
  
Efectuada per l'Alcaldia de l'Ajuntament de València la convocatòria per a la provisió pel sistema de lliure designació del lloc de secretari adjunt de dita corporació i aprovades pel Ple, en sessió celebrada el 24 de setembre de 1999, les bases d'aquesta, de conformitat amb allò que s'ha disposat en l'article 99.2 de la Llei 7/1985, de 2 d'abril, Reguladora de les Bases de Règim Local; l'article 28 del Reial Decret 1732/1994, de 29 de juliol, i l'article 3.1 del Decret 159/1997, de 29 d'abril, del Govern Valencià, resolc:
  
Primer
  
Donar publicitat a la convocatòria per a la provisió pel sistema de lliure designació del lloc de secretari adjunt de l'Ajuntament de València, i a les bases que han de regir aquesta que es relacionen en l'annex de la present Resolució.
  
Segon
  
La convocatòria i les seues bases a què es refereix aquesta resolució podran ser impugnades a partir de la publicació del seu extracte en el Boletín Oficial del Estado, segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la redacció donada per la Llei 4/1999, així com allò que s'ha disposat en la Llei 29/1998, de 13 de juliol, Reguladora de la Jurisdicció Contenciosa Administrativa.
  
Valencia, 7 d'octubre de 1999.- El director general d'Administració territorial (per acumulació Resolució del conseller de 9 d'agosto de 1999), el director general d'Interior: Fernando Coquillat Durán.
  
Bases que regiran la convocatòria per a proveir el lloc de secretari adjunt de l'Ajuntament de València, entre funcionaris d'administració local amb habilitació de caràcter nacional, subescala secretaria, categoria superior.
  
I. Objecte
  
Les presents bases tenen per objecte regir la convocatòria a efectuar per l'Alcaldia per a cobrir pel sistema previst en l'article 99.2 de la Llei 7/85, de 2 d'abril, Reguladora de les Bases del Règim Local, segons redacció donada per Llei 10/1993 (BOE de 22 d'abril), i arts. 27 i següents del RD 1732/94, de 29 de juliol, sobre Provisió de Llocs de Treball dels Funcionaris d'Administració Local amb Habilitació de Caràcter Nacional, el següent lloc reservat a funcionaris d'Administració local amb habilitació de caràcter nacional:
  
Denominació: secretari adjunt
  
Classe: Primera
  
II. Característiques del lloc
  
1. El lloc a cobrir es troba inclòs en la relació de llocs de treball aprovada per la corporació i publicada en el Butlletí Oficial de la Província de València núm. 309, de 30 de desembre de 1998.
  
2. El complement de destinació assignat a dit lloc és el corresponent al nivell trenta i el seu sistema de provisió, el de lliure designació, extrems inclosos en la referida relació de llocs.
  
3. El complement específic anual fixat per al lloc està concretat per a 1999 en 5.880.144 PTA.
  
III. Requisits
  
Serà requisit per a concórrer a la convocatòria i poder exercir el lloc, en cas de ser nomenat, estar integrat en la subescala de secretaria, categoria superior.
  
IV. Convocatòria
  
1. La Convocatòria serà subscrita per l'Alcaldia i remesa a la Conselleria de Justícia i Administracions Públiques, Direcció General d'Administració Territorial, per a la seua íntegra publicació en el Diari Oficial de la Generalitat Valenciana i tramesa a la Direcció General de la Funció Pública del Ministeri per a les Administracions Públiques, qui disposarà la publicació en extracte de la convocatòria en el Boletín Oficial del Estado.
  
V. Sol·licituds
  
1. Les sol·licituds es dirigiran a l'alcaldia dins dels quinze dies naturals següents al de la publicació de l'extracte de la Convocatòria en el Boletín Oficial del Estado.
  
2. A més a més del contingut mínim previst en l'article 70.1 de la Llei 30/92 del Règim Jurídic de les Administracions Públiques i del Procediment Administratiu Comú, en la sol·licitud haurà d'indicar-se el número de registre personal, la situació administrativa que es trobe el sol·licitant, i també la seua destinació.
  
3. A la instància s'acompanyarà la documentació que, a juí del sol·licitant, es considere pertinent per tal de demostrar la seua idoneïtat per a ocupar el lloc convocat.
  
VI. Nomenament
  
1. Conclòs el termini de presentació de sol·licituds i previs els informes de Secretaria i altres que es puguen demanar, l'Alcaldia procedirà, si fa el cas, i prèvia constatació de la concurrència dels requisits exigits en aquestes bases, a dictar la resolució corresponent en el termini d'un mes.
  
2. La resolució serà suficientment motivada i inclourà, en tot cas, la concurrència dels requisits exigits així com els criteris aplicats sobre la idoneïtat de l'aspirant nomenat. De la referida resolució s'informarà al ple de la corporació, i també es trametrà a la Direcció General de la Funció Pública del Ministeri per a les Administracions Públiques, òrgan a què correspondrà l'anotació en el Registre corresponent i la seua publicació en el Boletín Oficial del Estado.
  
VII. Presa de possessió
  
Els terminis per a la presa de possessió seran els mateixos que els establits per als funcionaris amb habilitació nacional nomenats en virtut del procediment de concurs.
  
VIII. Normativa supletòria
  
En allò no previst per les presents bases, serà d'aplicació el capítol V del Reial Decret 1732/94, de 29 de juliol, i les prescripcions corresponents del Reglament General d'Ingrés del Personal al Servei de l'administració General de l'Estat i de Provisió de Llocs de Treball i Promoció Professional dels Funcionaris Civils de l'administració General de l'Estat, aprovat pel RD 364/95, de 10 de març.
  
IX. Impugnació
  
Contra les presents bases, que són definitives en via administrativa, i de conformitat amb allò que s'ha establit en la Llei Reguladora del Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa, les persones interessades podran interposar un dels següents recursos:
  
A) Amb caràcter potestatiu, recurs de reposició, davant del mateix òrgan que va dictar l'acte recorregut, en el termini d'un mes a comptar des de l'endemà de la publicació en extracte de la Convocatòria en el BOE.
  
Si transcorre un mes des de l'endemà de la interposició del recurs de reposició sense que aquest haja sigut resolt, es podrà entendre que ha sigut desestimat i interposar recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
B) Recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos des de l'endemà de la publicació en extracte de la Convocatòria en el BOE.